section_heading: "Čovjek u crnom"
paragraph_text: Cashova popularnost i broj hit-singlova opali su sredinom 1970-ih, ali je zato njegova autobiografija (prva od dvije), nazvana Čovjek u crnom, objavljena 1975., prodana u 1,3 milijuna primjeraka. Druga, Cash: The Autobiography, pojavila se 1997. Njegovo prijateljstvo s Billyjem Grahamom dovelo je do produkcije filma o Isusu, The Gospel Road, u kojem je Cash bio angažiran kao scenarist i pripovjedač.